FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2019 m. rugpjūčio 13 d. protokolu Nr. 3 (46)

(Pasiūlymų dėl projektų atrankos kriterijų nustatymo ir keitimo forma)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2021 m. ................... d.

*(Jei projektų atrankos kriterijus keičiamas, informacija į formą įrašoma lyginamuoju variantu. Jei siūlymai dėl projektų atrankos kriterijų teikiami pagal skirtingas 2014–2020 m. Europos Sąjungos fondų investicijų veiksmų programos (toliau – Veiksmų programa) įgyvendinimo priemones (toliau – priemonė), kiekvienai priemonei žemiau esanti lentelė kartojama)*

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos kultūros ministerija |
| **Veiksmų programos prioriteto numeris ir pavadinimas:** | 13. Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui |
| **Veiksmų programos konkretaus uždavinio numeris ir pavadinimas:** | 13.1.1. Skaitmeninimo ir inovacijų, siekiant šalinti COVID-19 pandemijos pasekmes ekonomikai, didinimas |
| **Veiksmų programos įgyvendinimo priemonės (toliau – priemonė) kodas ir pavadinimas:** | Paskatos dizaino kūrėjams: „Dizaino sparnai“ Nr. 13.1.1.-LVPA-V-308 |
| **Priemonei skirtų Europos Sąjungos struktūrinių fondų lėšų suma, mln. Eur:** | 0,79 mln.  |
| **Pagal priemonę remiamos veiklos:** | Naujų dizaino sprendimų sukūrimas ir įdiegimas, siekiant padidinti MVĮ skaitmeninių ir (arba) žiedinės ekonomikos produktų gamybą ar paslaugų pasiūlą arba diegti į skaitmeninius ir (arba) žiedinės ekonomikos principus orientuotus sprendimus. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:****X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;apribojimai veiklų vykdymo teritorijai netaikomi.*(Pažymėjus paskutinį,* ***būtina pateikti*** *trumpą paaiškinimą, kodėl apribojimai veiklų vykdymo teritorijai netaikomi.)* |
| **Projektų atrankos būdas (finansavimo forma finansinių priemonių atveju):** | **X** Valstybės projektų planavimas Regionų projektų planavimas Projektų konkursas Tęstinė projektų atrankaFinansinė priemonė |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **X Nustatymas** **Keitimas**  |
| **Projektų atrankos kriterijaus numeris ir pavadinimas:** | **1. Projektas turi atitikti Kultūros ir kūrybinių industrijų politikos 2015–2021 metų plėtros krypčių, patvirtintų Lietuvos Respublikos kultūros ministro 2015 m. liepos 31 d. įsakymu Nr. ĮV-524 „**[**Dėl Kultūros ir kūrybinių industrijų politikos 2015–2021 metų plėtros krypčių patvirtinimo**](https://e-seimas.lrs.lt/portal/legalAct/lt/TAD/46946e10df5c11eb866fe2e083228059?jfwid=-4j5lbxjgj)**“, nuostatas.** |
| **Projektų atrankos kriterijaus vertinimo aspektai ir paaiškinimai:** | Bus vertinama, ar projektas prisideda prie Kultūros ir kūrybinių industrijų politikos 2015–2021 metų plėtros krypčių. Projektas turi prisidėti prie strateginiame dokumente nurodytos trečiosios krypties – Kultūros ir kūrybinių industrijų sektoriaus ekonominės vertės ir sektoriaus eksporto apimčių augimo skatinimo, t. y. projektas turi įgyvendinti šias nuostatas:* 20.3 papunkčio – kurti tinkamas prielaidas į kūrėjus ir jų darbo vietų augimą orientuotos infrastruktūros vystymui bei kitų tinkamų sąlygų plėtoti kūrybinį potencialą gerinimui, siekiant didinti KKI esamų paslaugų mastą, kurti naujas paslaugas, konkurencingus aukštos pridėtinės vertės produktus, prisidėti prie tvarios žiedinės ekonomikos, skaitmenizavimo, ir taip didinti KKI produktų ir paslaugų pridėtinę vertę bei konkurencingumą;
* 20.4 papunkčio – siekiant efektyviai išnaudoti išskirtinį dizaino potencialą ekonomikos tvarumui ir transformacijai link aukštesnės pridėtinės vertės bei žiedinės ekonomikos sutelkti dizaino ekspertų – mentorių komandą, koordinuojančią dizaino sprendimų kūrėjų pasitelkimą kitų sektorių verslo įmonių veiklos (produktų gamybos ar paslaugų kūrimo ir teikimo, ar kitų verslo procesų organizavimo) tobulinimui, dizaino sprendimų diegimą įmonėse orientuojant į skaitmeninės ir (arba) žiedinės ekonomikos principus atitinkančias veiklas.

Projektu taip pat turi būti siekiama strateginio dokumento 21 punkte nustatyto 4 uždavinio – didinti KKI produktų ir paslaugų pridėtinę vertę bei konkurencingumą, skatinant KKI indėlį į skaitmeninę ir žiedinę ekonomiką. |
| **Projektų atrankos kriterijaus pasirinkimo pagrindimas:** | Kriterijus pasirinktas atsižvelgiant į tai, kad Kultūros ir kūrybinių industrijų politikos 2015–2021 metų plėtros kryptys yra pagrindinis KKI sektoriaus strateginis dokumentas, numatantis šios srities plėtros prioritetus, tikslus, uždavinius bei užtikrinantis efektyvų ir koordinuotą jų įgyvendinimą. Įgyvendinus projektus pagal Kultūros ir kūrybinių industrijų politikos 2015–2021 metų plėtros kryptyse nustatytus reikalavimus bus prisidėta prie 2014-2020 m. ES fondų investicijų veiksmų programos 13 prioriteto 13.1.1. konkretaus uždavinio įgyvendinimo veiklų – investicijos į naujų skaitmeninių ir / arba žiedinę ekonomiką skatinančių kultūros ir kūrybinių paslaugų ir produktų, įskaitant dizaino sprendimus, kūrimą, kultūros ir kūrybinių paslaugų ir produktų asortimento ir įvairovės plėtojimą bei paslaugų ir produktų teikimo apimčių didinimui reikalingos infrastruktūros, įrangos ir kito ilgalaikio turto įsigijimą, sukuriant sąlygas didinti įmonių konkurencingumą, pardavimo pajamas ir sukuriamą pridėtinę vertę MVĮ, tokiu būdu didinant žiedinės ir skaitmeninės ekonomikos dalį šalies ekonomikos struktūroje.Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas tiek strateginiame dokumente – Kultūros ir kūrybinių industrijų politikos 2015–2021 metų plėtros kryptyse, tiek Veiksmų programoje nustatytais reikalavimais. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (ministerijos atsakingo asmens pareigų pavadinimas) (parašas) (vardas ir pavardė)